**Մարզպետի տեղակալ Լևոն Սարգսյանի ելույթը ,,Ներառական կրթություն, կրթություն բոլորի համար,, տարածաշրջանային գիտաժողովում**

Հարգելի գործընկերներ, գիտաժողովի հարգելի մասնակիցներ, սիրով ողջունում եմ բոլորիդ ՀՀ Տավուշի մարզպետարանի և անձամբ մարզպետի անունից և շնորհակալություն հայտնում գիտաժողովի կազմակերպիչներին կարևոր այս միջոցառումը մեր մարզում անցկացնելու համար:

Պետք է նշեմ, որ մեր և ,,Հույսի կամուրջ,, ՀԿ համագործակցությունն արդեն ունի 10 տարուց ավելի պատմություն և այդ ժամանակահատվածում մենք միասին սկել և ավարտել ենք բազմաթիվ ծրագրեր հանրակրթության, նախադպրոցական կրթության, իրավունքների պաշտպանության և սոցիալական բնագավառներում, որոնց նպաստը եղել է ներառական գաղափարների ներդրումը մարզի համայնքներում, դպրոցներում: Իրականացված ծրագրերի մոդելները կիրառվել են հետագա աշխատանքներում: Այսօրվա հանդիպումը կարևոր է նաև այլ տեսանկյունից և դրա համար հատուկ ողջունում եմ մեր վրացի գործընկերներին: Մենք մեր գործունեությամբ ունենք և նմանություններ և տարբերություններ: Կարծում եմ, որ մեր աշխատանքներում հաջողված օրինակների մասին միմյանց նեկայացնելով, կարող ենք մեկս մեկի լրացնել, ինչը հնարավորություն կտա ապագա աշխատանքները դարձնել ավելի արդյունավետ, իսկ տարածաշրջանային առումով միջավայրի մատչելիությունը կդառնա հասկանալի բոլորի համար: Միասին աշխատելով ու միմյանց օգնելով, մենք կունենանք ոչ միայն ներառական համայնքներ, այլ ներառական պետություններ և ներառական Կովկասյան տարածաշրջան: Գիտաժողովի աշխատանքներին մաղթում եմ լավ արդյունքների արձանագրում և հետագա ակտիվ համագործակցություն: